Helyreigazítást tett közzé kedden a Figyelő, melyben azt írják:

a Ripost alapján valótlanul híreszteltük, hogy Nagy Blanka három tárgyból is bukásra áll, illetve, hogy kifejezetten gyenge tanuló. Valótlanul híreszteltük továbbá, hogy Nagy Blankának annyi hiányzása van, hogy az már meghaladta azt a mértéket, amit a törvény még egyáltalán lehetővé tesz.

A Ripost, a Figyelő, az Origo és a Lokál is múlt héten kapta meg a helyreigazítási kérelmet, az ezt követő öt napon kellett közölniük a helyreigazítást, azonban a Népszava azt írja, a Ripost, az Origo és a Lokál még nem tett eleget ennek.

Tavaly egyébként 109 helyreigazítási pert vesztett a kormánysajtó.

Ahogy arról korábban beszámoltunk, a kormánysajtó januárban arról írt, hogy Nagy Blanka több tárgyból is bukásra áll, illetve sokat lóg az iskolából. A 18 éves diáklány cáfolta a propaganda állításait, és elmondta, egy tárgyból sem áll bukásra.

Nagy Blanka: Azért műveli ezt a kormány velem, mert félnek tőlem A gimnazista lány azt mondja, sosem gratuláltak neki még annyian, mint a kormánypárti sajtó lejáratási hadjárata óta, és közölte, nem tűnik el a nyilvánosság elől, a szombati tüntetésen is felszólal majd.

Kiemelt kép: Fülöp Dániel Mátyás / 24.hu